**A Mohácsi Önkormányzat**

**14/2019.(XI.22.)**

**r e n d e l e t e**

**az önkormányzat és szervei szervezeti és működési szabályzatról szóló 9/2013.(V.31.)ör. módosításáról**

Mohács Város Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d.) pontjában, valamint Magyarország helyi önkormányzatairól szóló 2011. évi CLXXXIX. törvény 53.§ (1) bekezdésében megállapított feladatkörében eljárva, a következőket rendeli el:

**1.§** Az önkormányzat szervezeti és működési szabályzatáról szóló 9/2013.(V.31.)ör. számú rendelete (továbbiakban: R.) 1.§-a hatályát veszti, helyébe a következő rendelkezés kerül:

„Mohács Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d.) pontjában, valamint Magyarország helyi önkormányzatairól szóló 2011. évi CLXXXIX. törvény 53.§ (1) bekezdésében megállapított feladatkörében eljárva a következőket rendeli el:”

**2.§** Az R. 3.§ (2) bekezdése hatályát veszti, helyébe a következő rendelkezés kerül:

„(2) A város ünnepei és jelentősebb évfordulói: Mohácsi Busójárás, Nepomuki Szent János ünnep, Város Napja (augusztus 20.), az 1526-os Mohácsi csata évfordulója (augusztus 29.).”

**3.§** Az R. 6.§ (1) bekezdése hatályát veszti, helyébe a következő rendelkezés kerül:

„Az önkormányzati feladat- és hatáskörök a képviselő-testületet illetik meg. A képviselő-testület ellátja az Mötv.-ben meghatározott kötelező és önként vállalt feladatokat. Az Önkormányzat által ellátott kötelező és önként vállalt feladatokat az SZMSZ 1. melléklete tartalmazza. A feladatok ellátásának mértékét és módját – a lakosság igényei és az Önkormányzat anyagi lehetőségei figyelembe vételével – a Képviselő-testület az éves költségvetési rendeletében határozza meg.”

**4.§** Az R. „5. Alakuló ülés 8.§” szövegrész hatályát veszti. Alakuló ülés, és ezzel együtt a 8.§.-t innen törölni, később javaslom szabályozni.

**5.§** Az R. 6. „A képviselő-testület munkaprogramja” szövegrész helyébe „a Képviselő-testület gazdasági programja” szövegrész kerül.

**6.§** Az R. 9.§ (1) bekezdése az alábbi szövegrésszel egészül ki:

„A képviselő-testület tevékenységét megbízatásának időtartamára szóló gazdasági program alapján végzi, amelyet a polgármester a megválasztását követő 6 hónapon belül terjeszt a Képviselő-testület elé.” (Mötv. 116.§)

**7.§** Az R. „8. A képviselő-testület ülései” 11.§ hatályát veszti, helyébe a következő rendelkezés kerül:

„8. A képviselő-testület ülései

11.§ (1) A képviselő-testület alakuló (Mötv. 43.§), ünnepi, rendes, és rendkívüli ülést tart. A képviselő-testület szükség szerint, az éves munkaterve, illetve azon felül felmerülő feladataitól függően, de évente legalább hat rendes ülést tart. A rendes ülések konkrét időpontját a munkaterv tartalmazza.

(2) Az alakuló ülésen a polgármester és a települési képviselők esküt tesznek. Az alakuló ülésen kell dönteni az alpolgármesterek választásáról, a polgármester és az alpolgármesterek illetményéről, tiszteletdíjáról.

(3) A Képviselő-testület a Város Napja ünnepén (augusztus 20.-án) ünnepi ülést tart. Az ünnepi ülésen csak az ünnep jellegének megfelelő napirend tárgyalható.

(4) Az ünnepi ülésre az ülés meghívójának tartalmára, kézbesítésére, napirendjére, az előterjesztésekre, a tanácskozás rendjére, valamint a Képviselő-testület döntéseire vonatkozó szabályokat megfelelően alkalmazni kell azzal, hogy a testület határozatképességét az ülés teljes időtartama alatt biztosítani kell.

(5) Rendes ülés az, amely a munkatervnek megfelelően kerül összehívásra. A rendes ülés a hónap utolsó péntekjén – amennyiben a polgármester a meghívóban ettől eltérően nem rendelkezik – 8, 30 órakor kezdődik és a napirendre felvett tárgysor megvitatásának befejezéséig tart.

(6) A Képviselő-testület az éves munkatervében meghatározott időszakban (július 1.- augusztus 20.-a között) nyári ülés-szünetet tart.

(7) A polgármester – ha az önkormányzati hatáskörök gyakorlása szükségessé teszi – jogosult a nyári szünet ideje alatt is a Képviselő-testület rendkívüli ülését összehívni.”

**8.§** (1) Az R. 12.§ hatályát (1) - (6) bekezdése hatályát veszti, helyébe a következő rendelkezés kerül:

„12.§ (1) A Képviselő-testület üléseit a Mötv. 45. §-a szerint kell összehívni. A képviselő-testület elnöke a polgármester. A polgármester hívja össze és vezeti a képviselő-testület ülését. A polgármester akadályoztatása esetén az ülést a polgármester által kijelölt alpolgármester jogosult összehívni, azzal, hogy azon alpolgármester, akit nem a képviselő-testület tagjai közül választottak, nem tagja a képviselő-testületnek, a polgármestert a képviselő-testület elnökeként nem helyettesítheti. A polgármesteri és az alpolgármesteri tisztségek egyidejű betöltetlensége, illetőleg tartós akadályoztatásuk esetén a Képviselő-testület ülését a legidősebb képviselő hívja össze, és vezeti azt.

(2) A képviselő-testület munkáját tanácskozási joggal a jegyző segíti.

(3) A képviselőket az ülés helyének, napjának és kezdési időpontjának, továbbá a napirendi pont tárgyának és előterjesztőjének megjelölését tartalmazó írásbeli meghívóval kell összehívni, amelyen fel kell tüntetni a meghívó szerinti napirendekhez tartozó előterjesztések elektronikus elérhetőségének módját.

(4) A rendes ülésre szóló meghívót a Képviselő-testület ülésének napját megelőzően legalább 5 nappal kézbesíteni kell.

(5) Az ülést össze kell hívni az Mötv. 44.§-ában foglalt esetekben.

(6) A polgármester jogosult rendkívüli ülést összehívni, amennyiben azt a város érdeke megkívánja. A rendkívüli ülés az ülés előtt 24 órával is összehívható. Erre bármilyen értesítési mód igénybe vehető (telefon, fax, e-mail, papír alapú meghívó), a sürgősség okát azonban minden esetben közölni kell.”

1. Az R. 12.§-a az alábbi, (12) bekezdéssel egészül ki:

„(12) A meghívó és az írásos előterjesztések megküldése történhet elektronikus formában is. A 12.§ (9) – (10) bekezdésében megnevezettek csak ahhoz a napirendi ponthoz kapcsolódó előterjesztést kapják meg, amelyikhez a meghívásuk szól.”

**9.§** (1) Az R. 13.§ (1) bekezdése az alábbi mondattal egészül ki:

„A Képviselő-testület tanácskozásának céljára kijelölt helyiségben a nyilvános ülés tartama alatt a meghívottak, továbbá a Polgármesteri Hivatal szervezeti egységeinek vezetői, vagy azok megbízottai a sajtó képviselői, valamint a hallgatóság tartózkodhat.”

(2) Az R. 13.§-a az alábbi (4) bekezdéssel egészül ki:

„(4) A nyilvános üléseket a MOHÁCS TV. a kommunikációs szerződésben foglaltak alapján rögzíti, illetve az ülést követően közreadja.”

**10.§** Az R. 21.§-a hatályát veszti, helyébe a következő rendelkezés kerül:

„21.§ (1) A képviselő a képviselő-testület ülését megelőzően írásban és a Képviselő-testület ülésén szóban interpellációt intézhet a Polgármesteri Hivatal szervezeti egységeinek vezetőihez, a jegyzőhöz, a bizottsági elnökökhöz, az interpelláció címének, tárgyának megjelölésével, tartalmának rövid összefoglalásával. Az interpelláció tárgyának szoros kapcsolatban kell állni az önkormányzat kötelező és önként vállalt feladataival, illetőleg valamely szervezet (intézmény) hatáskörébe kell tartoznia. Az interpelláció csak konkrét kérdés megválaszolása.

(2) Az írásbeli interpellációt a képviselő az ülés napját megelőzően legalább 5 nappal előbb a terjesztheti be, amelyre az interpellált 15 napon belül írásban ad választ.

(3) A képviselő-testület ülésén szóban előterjesztett interpellációra 3 perc, a válaszadásra 3 perc, a viszontválaszra 2 perc áll rendelkezésre.

(4) Az interpelláló képviselő a – szóban vagy írásban adott – válasz elfogadásáról a Képviselő-testület ülésén viszontválaszban nyilatkozik. A válasz el nem fogadása esetén a Képviselő-testület egyszerű többséggel vita nélkül határoz. Ha a Képviselő-testület az interpellációra adott választ nem fogadja el, azt kivizsgálásra az illetékes bizottság elé utalja.

(5) A kérdés önkormányzati hatáskörbe tartozó szervezeti, működési, döntési, előkészítési jellegű képviselői felvetés, vagy tudakozódás. A kérdést a képviselő a Képviselő-testület ülésén szóban a Polgármesteri Hivatal szervezeti egységeinek vezetőihez, a jegyzőhöz, a bizottsági elnökökhöz személyesen intézhet a kérdés címének, tárgyának megjelölésével és tartalmának rövid összefoglalásával. Kérdést intézhet továbbá képviselőtársához a képviselői minőségében végzett tevékenységével összefüggésben, közérdeklődésre számot tartó ügyekben.

(6) A kérdésfelvetésre 3 perc, a válaszadásra 3 perc áll rendelkezésre. A kérdésre adott válasz után viszontválasznak helye nincs. Indokolt esetben a kérdés annak elhangzását követő 15 napon belül írásban is megválaszolható.”

**11.§** Az R. 27.§ az alábbi (5) bekezdéssel egészül ki:

„(5) A bizottságok ülésén elhangzott vitáról a tanácskozás lényegét tartalmazó jegyzőkönyvet kell készíteni, melynek elkészítéséről a jegyző gondoskodik. Az ülésen rögzített hanganyagot 6 hónapig meg kell őrizni. A nyilvános ülés jegyzőkönyvét a képviselők és az érintettek a Polgármesteri Hivatalban megtekinthetik.”

**12.§** (1) Az R. 28.§ (1) bekezdésében a” társadalmi megbízatásban” szövegrész hatályát veszti, helyébe a „főállásban” szövegrész került. (Mötv. 64.§ (1) A polgármester tisztségét főállásban vagy társadalmi megbízatásban látja el. Főállású a polgármester, ha főállású polgármesterként választották meg.)

(2) Az R. 28.§ (5) bekezdése hatályát veszti, helyébe a következő rendelkezés kerül:

„A polgármestert tartós akadályoztatása vagy tisztsége megszűnése esetén az általa írásban kijelölt alpolgármester helyettesíti.”

**13.§** Az R. 35.§ (2) bekezdése az alábbi szövegrésszel egészül ki:

„Amennyiben a tagjelöltek száma megegyezik a választható TRÖ tagok számával, a képviselő-testület külön Ve. szabályai szerinti szavazás lebonyolítása nélkül, a tagjelölt listán szereplő jelölteket a soron következő ülésén a TRÖ tagjává megválasztja.”

**14.§** (1)Az R. 39.§ (2) bekezdése az alábbi szövegrésszel egészül ki:

„A felszólalásra személyenként többször is van lehetőség, de azok együttes időtartama az 5 percet nem haladhatja meg.”

(2)Az R. 39.§ (3) bekezdésben a „Városháza hirdetőtábláján” szövegrész hatályát veszti.

(3)Az R. 39.§ kiegészül az alábbi (7) bekezdéssel:

„(7) A közmeghallgatás során elhangzott közérdekű felszólalásokat a Képviselő-testület értékeli. Amennyiben az azonnali válaszadásra, intézkedésre nincs lehetőség, a Közgyűlés kijelöli azt a fórumot vagy személyt, amely vagy aki az elhangzott felszólalások tartalmát megvizsgálja és a szükséges intézkedést megteszi. Ezen feladatot a jegyző koordinálja és fogja össze.”

**15.§** Az R. 1. melléklete hatályát veszti, helyébe jelen rendelet melléklete kerül.

16.§ (1) Jelen rendelet kihirdetését követő napon lép hatályba.

(2) Jelen rendelet a jogalkotásról szóló 2010. évi CXXX. törvény 13.§ (2) bekezdése értelmében a hatályba lépését követő napon hatályát veszti.

Mohács, 2019. november 21.

Csorbai Ferenc Dr. Kovács Mirella

polgármester jegyző

A rendelet Mohács város közigazgatási területén kihirdetésre került.

Mohács, 2019. november 22.

Dr. Kovács Mirella

jegyző

1. **melléklet**

**Mohács Város Önkormányzata által ellátott kötelező és önként vállalt feladatok (**gyakorlati tapasztalat, hogy az utóbbi évek pályázati eljárásában a pályázat benyújtása során vizsgálták, hogy az adott tervezett fejlesztéssel érintett feladat szerepel-e az önkormányzat szervezeti és működési szabályzatában akár kötelező, akár önként vállalt feladatai között. Nekem a régi szabályozási forma kevésbé volt átlátható, így ebben a táblázatos formában jól látható, ágazatonként leválogatva, pontos jogszabályhely megjelöléssel, kötelező/önként vállalt feladat relációban reményeim szerint teljes körűen az önkormányzat által ellátott feladatok köre.)

1. **Idegenforgalom és nemzetközi kapcsolatok**

|  |  |  |  |
| --- | --- | --- | --- |
|  | A | B | C |
|  | **kötelező feladat** | **önként vállalt feladat** | **a feladatellátás alapjául szolgáló jogszabály, döntés** |
| 1. |  | testvérvárosi kapcsolatok szervezése, külföldi önkormányzatokkal való együttműködés | Alaptörvény 32. cikk (1) bekezdés k.) pontja |
| 2. |  | testvérvárosi kapcsolatok keretében programok, rendezvények, látogatások szervezése, együttműködés kialakítása, civil szervezetekkel való külkapcsolatok | Alaptörvény 32. cikk (1) bekezdés k.) pontja |
| 3. | idegenforgalom helyi fejlesztésének összehangolása, idegenforgalom alakulásának elemzése, értékelése |  | Mötv. 13.§ (1) bekezdés 13. pontja |
| 4. |  | turizmussal kapcsolatos feladatok ellátása 100%-os önkormányzati tulajdonú gazdasági társaság keretében | Mötv. 13.§ (1) bekezdés 13. pontja |

1. **Szociális ellátás, gyermekvédelmi feladatok**

|  |  |  |  |
| --- | --- | --- | --- |
|  | A | B | C |
|  | **kötelező feladat** | **önként vállalt feladat** | **a feladatellátás alapjául szolgáló jogszabály, döntés** |
| 1. | szociális alapszolgáltatások (étkeztetés, házi segítségnyújtás, családsegítés, jelzőrendszeres házi segítségnyújtás, közösségi ellátások, támogató szolgáltatás, utcai szociális munka, idősek nappali ellátása, tanyagondnoki szolgálat) |  | 1993. évi III. törvény 57.§(1) bekezdése és 86.§ (2) bekezdés c.) pontja |
| 2. |  | hajléktalan személyek nappali ellátása és átmeneti szállása | 1993. évi III. törvény 86.§ (2) bekezdés d.) pontja |
| 3. |  | időskorúak ápolását, gondozását végző intézmény fenntartása | 1993. évi III. törvény 86.§ (2) bekezdés d.) pont |
| 4. |  | pszichiátriai beteg és értelmi fogyatékos személyek otthona, lakóotthona, és támogatott lakhatása | 1993. évi III. törvény 67.§ (2), 75.§, 85/A § |
| 5. | bölcsődei ellátás |  | 1997. évi XXXI. törvény 94.§ (3) bekezdés a.) pontja |
| 6. |  | családi bölcsőde | 1997. évi XXXI. törvény 44/A.§, 4/2000. (IV.28.)ör. 9/A.§ |
| 7. | család és gyermekjóléti szolgálat |  | 1997. évi XXXI. törvény 94.§ (2a) bekezdés |
| 8. | család és gyermekjóléti központ |  | 1997. évi XXXI. törvény 94.§ (4) bekezdés |
| 9. | közfoglalkoztatás |  | 1991. évi IV. törvény 8.§ (4) bekezdés a.) pontja, 2011. évi CVI. törvény 1.§ (3) bekezdés a.) pontja, Mötv. 15.§ |
| 10. | intézményi gyermekétkeztetés |  | 1997. évi XXXI. törvény 21/A.§ (3) bekezdés |
| 11. |  | gyermekétkeztetés térítési díjának mérséklése vagy elengedése | 14/2000. (IV.28.)ör. 10/A.§ |
| 12. | rendszeres gyermekvédelmi kedvezmény |  | 1997. évi XXXI. törvény 19.§ (1) bekezdése |
| 13. | szünidei gyermekétkeztetés |  | 1997. évi XXXI. törvény 21/C.§ (1) bekezdése |
| 14. | települési támogatás |  | 22/2017. (IX.29.)ör. 4.§ |
| 15. |  | utazási támogatás | 22/2017. (IX.29.)ör. 12-14.§ |
| 16. | köztemetés |  | 1993. évi III. törvény 48.§, 22/2017. (IX.29.)ör. 15.§ |
| 17. |  | szociális célú tűzifa juttatás | 22/2017. (IX.29.)ör. 16.-17.§ |
| 18. | hátrányos vagy halmozottan hátrányos helyzet fennállásának megállapítása |  | 1997. évi XXXI. törvény 67/A.§ |
| 19. |  | Bursa Hungarica felsőoktatási önkormányzati ösztöndíj rendszer | 51/2007. (III.26.) Korm. rendelet |
| 20. | Szociálpolitikai Kerekasztal |  | 1993. évi III. törvény 58/B.§ (2) bekezdés, 22/2017. (IX.29.)ör. 23.§ |
| 21. | Szociális szolgáltatástervezési koncepció készítése, karbantartása |  | 1993. évi III. törvény 92.§ (3) bekezdése |

1. **Egészségügyi ellátás, környezet és településegészségügyi feladatok**

|  |  |  |  |
| --- | --- | --- | --- |
|  | A | B | C |
|  | **kötelező feladat** | **önként vállalt feladat** | **a feladatellátás alapjául szolgáló jogszabály, döntés** |
| 1. | egészségügyi alapellátás, egészséges életmód segítését célzó szolgáltatás |  | Mötv. 13.§ (1) bekezdés 4. pont |
| 2. | háziorvosi és házi gyermekorvosi ellátás |  | 2015. évi CXXIII. törvény 5.§ (1) bekezdés a.) pontja |
| **3.** | fogorvosi alapellátás |  | 2015. évi CXXIII. törvény 5.§ (1) bekezdés b.) pontja |
| 4. | alapellátáshoz kapcsolódó ügyeleti ellátás |  | 2015. évi CXXIII. törvény 5.§ (1) bekezdés c.) pontja |
| 5. | védőnői ellátás |  | 2015. évi CXXIII. törvény 5.§ (1) bekezdés d.) pontja |
| 6. | iskola-egészségügyi ellátás |  | 2015. évi CXXIII. törvény 5.§ (1) bekezdés e.) pontja |
| 7. | köztisztasági - és településtisztasági feladatok |  | 1991. évi XX. törvény 21.§, 1997. évi CLIV. törvény 153.§ |
| 8. | rovar-és rágcsálómentesítési feladatok |  | 1997. évi CLIV. törvény 153.§ |

1. **Közművelődési és közgyűjteményi és kulturális feladatok**

|  |  |  |  |
| --- | --- | --- | --- |
|  | A | B | C |
|  | **kötelező feladat** | **önként vállalt feladat** | **a feladatellátás alapjául szolgáló jogszabály, döntés** |
| 1. |  | területi múzeum fenntartása | 1997. évi CXL. törvény 46.§ |
| **2.** | települési könyvtári ellátás biztosítása |  | 1997. évi CXL. törvény 64.§ (2) |
| 3. | helyi közművelődés feltételeinek biztosítása, a helyi közművelődési tevékenység támogatása |  | 1997. évi CXL. törvény 73.§ (2) bekezdése, 76.§ (1) bekezdése |
| 4. | közművelődési intézmény fenntartása |  | 1997. évi CXL. törvény 77.§ (1) bekezdés, 78/I.§ |
| 5. |  | közművelődési közfeladatellátási szerződés keretében színház-, előadóművészi szervezettel | Mötv. 13.§ (1) bekezdés 7. pont, 2008. évi XCIX. törvény 13.§ |
| 6. | kulturális örökség védelme |  | 2001. évi LXIV. törvény 5.§ (1) bekezdés |
| 7. | múzeumi stratégiai terv készítése, karbantartása |  | 1997. évi CXL. törvény 50.§ (2) bekezdése |
| 8. |  | a Mohácsi Busójárás, mint a helyi identitású társadalom közkincset képező kulturális értéke rendezvénye helyszínének, hozzáférhetőségének, és akadálymentesítésének biztosítása | 1/2014. (I.3.) OGY határozat |

1. **Köznevelési feladatok**

|  |  |  |  |
| --- | --- | --- | --- |
|  | A | B | C |
|  | **kötelező feladat** | **önként vállalt feladat** | **a feladatellátás alapjául szolgáló jogszabály, döntés** |
| 1. | óvodai nevelés, a nemzetiséghez tartozók óvodai nevelése, a többi gyermekkel, tanulóval együtt nevelhető, oktatható, sajátos nevelési igényű gyermekek óvodai nevelése |  | 2011. évi CXC. törvény 74.§ (1) bekezdése |

1. **Sportfeladatok**

|  |  |  |  |
| --- | --- | --- | --- |
|  | A | B | C |
|  | **kötelező feladat** | **önként vállalt feladat** | **a feladatellátás alapjául szolgáló jogszabály, döntés** |
| 1. | helyi sportfejlesztési koncepció meghatározása és annak megvalósítása |  | 2004. évi I. törvény 55.§ (1) bekezdés a.) pontja |
| **2.** | együttműködés a helyi sportszervezetekkel, sportszövetségekkel |  | 2004. évi I. törvény 55.§ (1) bekezdés b.) pontja |
| 3. | az önkormányzat tulajdonát képező sportlétesítmények fenntartása és működtetése |  | 2004. évi I. törvény 55.§ (1) bekezdés c.) pontja |
| 4. | az iskolai testnevelés és sporttevékenység gyakorlása feltételei megteremtésének támogatása |  | 2004. évi I. törvény 55.§ (1) bekezdés d.) pontja |
| 5. | iskolai sportkörök működésének, ezek feladatait ellátó diáksport egyesületek feladatai zavartalan ellátásához szükséges feltételek megteremtésének támogatása |  | 2004. évi I. törvény 55.§ (2) bekezdés |
| 6. |  | a város területén tevékenykedő sportszövetségek alapvető működési feltételeinek segítése, támogatása | 2004. évi I. törvény 55.§ (3) bekezdés a.) pontja, 7/2009. (IV.24.)ör. |
| 7. |  | térségi tanuszoda létesítése, fenntartása | 121/1996. (VII.24.) Korm. rendelet |

1. **Kommunális feladatok**

|  |  |  |  |
| --- | --- | --- | --- |
|  | A | B | C |
|  | **kötelező feladat** | **önként vállalt feladat** | **a feladatellátás alapjául szolgáló jogszabály, döntés** |
| 1. | víziközmű szolgáltatás, vizekkel, vízi létesítményekkel összefüggő feladatok (közműves ivóvízellátás és szennyvízelvezetés, tisztítás, nem közművel összegyűjtött háztartási szennyvíz begyűjtése) |  | Mötv. 13.§ (1) bekezdés 21. pont, 2011. évi CCIX, törvény 1.§ (1) bekezdés c.) pontja, 1995. évi LVII. törvény 4.§-a |
| **2.** | egyéb vízgazdálkodási feladatok |  | Mötv. 13.§ (1) bekezdés 11. pontja, 1995. évi LVII. törvény 4.§-a |
| 3. | közvilágítás |  | Mötv. 13.§ (1) bekezdés 2. pontja |
| 4. | köztemető fenntartása és üzemeltetése |  | Mötv. 13.§ (1) bekezdés 2. pont, 1991 évi XX. törvény 18.§-a, 1999. évi XLIII. törvény 5.§ 83) bekezdése |
| 5. | helyi közutak fejlesztése, fenntartása és üzemeltetése |  | Mötv. 13.§ (1) bekezdés 2. pont, 1988. évi I. törvény 8.§ (1) bekezdése |
| 6. | helyi közutak tisztántartása, síkosságmentesítése |  | 1988. évi I. törvény 34.§ (5) bekezdése |
| 7. | közterületeken járművel történővaló várakozás biztosítása, gépjárművek parkolásának biztosítása |  | Mötv. 13.§ (1) bekezdés 2. pont, 1988. évi I. törvény 8.§ (1) bekezdés c.) pontja |
| 8. | helyi közparkok és egyéb közterületek kialakítása és fenntartása |  | Mötv. 13.§ (1) bekezdés 2. pont, 1/2005. (I.31.)ör. |
| 9. | hulladékgazdálkodás |  | Mötv. 13.§ (1) bekezdés 19. pontja és 2012. évi CLXXXV. törvény 33.§ (1) bekezdése |
| 10. |  | helyi közösségi közlekedés biztosítása | Mötv. 13.§ (1) bekezdés 18. pontja, 2012. évi XLI. törvény 4.§ (4) bekezdése |
| 11. |  | közforgalmú, közútpótló folyami rév (komp) fenntartása, és ennek céljából gazdasági társaság alapítása | 510/2017. (XII.29) Korm. rendelet |
| 12. | távhőszolgáltatás |  | Mötv. 13.§ (1) bekezdés 20. pontja, 2005. évi XVIII. törvény 6.§ |
| 13. |  | távhőszolgáltatási feladatok ellátására gazdasági társaság alapítás és fenntartása | Mötv. 13.§ (1) bekezdés 20. pontja |

1. **Környezetvédelmi feladatok**

|  |  |  |  |
| --- | --- | --- | --- |
|  | A | B | C |
|  | **kötelező feladat** | **önként vállalt feladat** | **a feladatellátás alapjául szolgáló jogszabály, döntés** |
| 1. | környezetvédelmi feladatok |  | Mötv. 13.§ (1) bekezdés 11. pontja és az 1995. évi LIII. törvény 46.§ |
| 2. |  | Környezetvédelmi Alap működtetése | az 1995. évi LIII. törvény 58.§ (1) bekezdése, és a 2/1996. (I.22.)ör. |
| 3. | állati eredetű melléktermék- különösen állati tetem - ártalmatlanítása |  | 2008. évi XLVI. törvény 19.§ (2) bekezdés b.) pontja |
| 4. | természetvédelmi feladatok |  | Mötv. 13.§ (1) bekezdés 11. pont |

1. **Településfejlesztési feladatok**

|  |  |  |  |
| --- | --- | --- | --- |
|  | A | B | C |
|  | **kötelező feladat** | **önként vállalt feladat** | **a feladatellátás alapjául szolgáló jogszabály, döntés** |
| 1. | fejlesztési projektek generálása, lebonyolítása |  | Mötv. 13.§ (1) bekezdés |
| **2.** | leszakadó városrészek rehabilitációját célzó projektek megvalósítása |  | Mötv. 13.§ (1) bekezdés 1. pontja |
| 3. | településfejlesztési koncepció, Integrált Településfejlesztési Stratégia, településszerkezeti terv készítése, karbantartása |  | Mötv. 13.§ (1) bekezdés 1. pontja, és az 1997. évi LXXVIII. törvény 6.§-a 9/A.§ (1)- (3) bekezdése |
| 4. | Településarculati Kézikönyv készítése |  | 314/2012. (XI.8.) Korm. rendelet 21.§ (1) bekezdése |
| 5. |  | építészeti értékek helyi védelme | 1997. évi LXXVIII. törvény 6/A.§ (1) bekezdés aa.) pontja, és a 26/2009. (XI.30.)ör. |
| 6. |  | a Város fejlesztési irányait meghatározó stratégiák kidolgozása és karbantartása | 1/2014. (I.3.) OGY határozat |
| 7. |  | termál- és gyógy turisztikai helyszínek integrált, térségileg összehangolt és innovatív turisztikai fejlesztése, minőségi stratégiák és kínálat differenciálása | 1/2014. (I.3.) OGY határozat |
| 8. |  | befektetők számára vonzó vállalkozói környezet kialakítása; Iparterület kialakítása, bővítése | 1996. évi XXI. törvény 3.§, 22.§ (3), 6/2001. (II.26.)ör. |
| 9. |  | térségi és helyi közösségek területfejlesztési és területrendezési kezdeményezéseinek elősegítése, összehangolása az országos célkitűzésekkel, turisztikai és borturisztikai fejlesztések | 1996. évi XXI. törvény 3.§ (1) bekezdés a.) pont |

1. **Lakásgazdálkodás**

|  |  |  |  |
| --- | --- | --- | --- |
|  | A | B | C |
|  | **kötelező feladat** | **önként vállalt feladat** | **a feladatellátás alapjául szolgáló jogszabály, döntés** |
| 1. | önkormányzati tulajdonúlakás céljára szolgáló ingatlanok hasznosítása, lakásgazdálkodás |  | Mötv. 13.§ 81) bekezdés 9. pont, 3/2019. (II.18.)ör. |

1. **Vagyongazdálkodás, vagyonnyilvántartási feladatok**

|  |  |  |  |
| --- | --- | --- | --- |
|  | A | B | C |
|  | **kötelező feladat** | **önként vállalt feladat** | **a feladatellátás alapjául szolgáló jogszabály, döntés** |
| 1. | önkormányzati vagyonnal kapcsolatos feladatok |  | 2013. évi V. törvény 5:30 §-a, az Mötv. 106.§-110.§, 2011. évi CXCVI. törvény és a 25/2012. (X.29.)ör. |
| **2.** | beszerzések és közbeszerzések lefolytatása, koordinálása |  | 2015. évi CVIII. törvény, és Mohács Város Önkormányzata Közbeszerzési Szabályzata, és a Beszerzések Lebonyolításának Szabályzata |
| 3. |  | gazdasági társaságok alapítása, fenntartása, támogatása | Mötv. 107.§ |
| 4. | közterületek, valamint az önkormányzat tulajdonában lévő közintézmények elnevezése |  | Mötv. 13.§ (1) bekezdés 3. pont |
| 5. | önkormányzati ingatlanvagyon kataszter vezetése |  | 147/1992. (XI.6.) Korm. rendelet |

1. **Egyéb feladatok**

|  |  |  |  |
| --- | --- | --- | --- |
|  | A | B | C |
|  | **kötelező feladat** | **önként vállalt feladat** | **a feladatellátás alapjául szolgáló jogszabály, döntés** |
| 1. | Esélyegyenlőséggel kapcsolatos feladatok |  | 2003. évi CXXV. törvény 31.§ (1) bekezdése |
| **2.** | ifjúságpolitikai feladatok és bűnmegelőzési feladatok |  | Mötv. 13.§ (1) bekezdés 15. és 17. pontja |
| 3. |  | közterület-felügyelet működtetése | 1999. évi LXIII. törvény 1.§ (1) bekezdése |
| 4. | választási bizottságok (szavazatszámláló bizottság, helyi választási bizottság, országgyűlési egyéni választókerületi választási bizottság) tagjainak megválasztása |  | 2013. évi XXXVI. törvény 22-23.§-ai |
| 5. | bírósági ülnökök megválasztásának lebonyolítása |  | 2011. évi CLXII. törvény 213. § és 215.§ (1) bekezdése |
| 6. | települési nemzetiségi önkormányzatok részére az önkormányzati működés személyi és tárgyi feltételeinek biztosítása, továbbá a működéssel kapcsolatos feladatok végrehajtása |  | 2011. évi CLXXIX. törvény 80.§ (1) bekezdése |
| 7. |  | városi kitűntetések, elismerő címek adományozása | 3/2002. (II.4.)ör. |
| 8. | kistermelők, őstermelők számára – jogszabályban meghatározott termékeik – értékesítési lehetőségeinek biztosítása, ideértve a hétvégi árusítás lehetőségét is |  | Mötv. 13.§ (1) bekezdés 14. pont, 2005. évi CLXIV. törvény, 55/2009. (III.13.) Korm. rendelet, 11/2019. (X.10.)ör. |
| 9. | közterületen kóborló állatok befogása |  | 1998. évi XXVIII. törvény 48/A.§ (3)-(4) bekezdései |
| 10. | gyepmester alkalmazása |  | 41/1997. (V.28.) FVM rendelet 5. függelék 3.6. pontja |
| 11. |  | állatmenhely fenntartása | 1998. évi XXVIII. törvény 41.§., 3/2001. (II. 23.) KöM-FVM-NKÖM-BM együttes rendelet |
| 12. | pénzügyi, ügyviteli, ügyintézési és egyéb alapvető feladatok egységes szabályok szerinti elvégzését, átláthatóságát biztosító - az állami informatikai rendszerrel összekapcsolható - informatikai rendszert működtet, amely a folyamatos pénzügyi állami ellenőrzés eszközeként is szolgál. |  | Mötv. 114.§ (1) bekezdés |
| 13. | csatlakozik a helyi önkormányzatok feladatellátását támogató, számítástechnikai hálózaton keresztül távoli alkalmazásszolgáltatást nyújtó, az állam által biztosított, elektronikus információs rendszerhez (a továbbiakban: önkormányzati ASP rendszer) |  | Mötv. 114.§ (2) bekezdés, 257/2016. (VIII.31.) Korm. rendelet |
| 14. | közérdekű adatok és a közérdekből nyilvános adatok megismerésének biztosítása |  | 2011. évi CXII. törvény 26.§ (1) bekezdése |
| 15. | honvédelmi, katasztrófavédelmi, polgári védelmi feladatok |  | Mötv. 13.§ (1) bekezdés 12. pontja, 2011. évi CXIII. törvény, 2011. évi CXXVIII. törvény |
| 16. | helyi adóval kapcsolatos feladatok |  | Mötv. 13.§ (1) bekezdés 13. pontja, 1990. évi C. törvény, 21/2013. ((XII.2.) ör. számú rendelet |